MINISTARSTVO ODBRANE             

               
Broj: 0704-426/24-12882/4
Podgorica, 21.01.2025. godine
Na osnovu čl. 94 Zakona o javnim nabavkama („Službeni list CG“,074/19,3/23,11/23), MINISTARSTVO ODBRANE objavljuje
IZMJENU  TENDERSKE DOKUMENTACIJE ZA NABAVKU OPREME 
ZA SPAŠAVANJE I TRAGANJE 
I
 U tehničkoj specifikaciji partije 1 - Alpinistička oprema za spašavanje, 
*kod stavke 1- Pojas za spasioca,  mijenja se:
               Težina pojasa treba da je maksimalno 1400 g. 

                 i sada glasi 

               Težina pojasa treba da je maksimalno 2500 g;
*kod stavke 2- Zaštitne rukavice za spasioca ,  mijenja se:

         Treba da ima garanciju proizvođača od minimum dvije godine.

          i sada glasi
        Treba da ima garanciju proizvođača od minimum  jedne godine.

*kod stavke 9- Alpinistički šlem, mijenja se:
                 Težina šlema - kacige treba da je maksimalno 480 g.
                 i sada glasi 

                 Težina šlema - kacige treba da je maksimalno 500 g;
II
      U  Kriterijumi za izbor najpovoljnije ponude, na cejn- u, za partiju 1, 2 i 3   mijenja se sledeće: 
    * Rok isporuke (RI): Osnov za vrednovanje predstavlja prosječni  ponuđeni rok isporuke ispravnih ponuda, gdje najkraći ponuđeni prosječni rok isporuke dobija maksimalni broj bodova 10. Prosječni rok isporuke u partiji  se dobija  kada se  saberu  svi dati rokovi isporuke po stavkama koji ne mogu biti kraći od 30 i duži od 240 dana od dana zaključenja Ugovora i podijele sa ukupnim brojem stavki u partiji. Broj bodova za ponude ostalih ponuđača izračunavaju se na način što se najniže ponuđeni prosječni rok isporuke podijeli sa ponuđenim prosječnim rokom isporuke u ponudi koja se vrednuje i dobijeni količnik pomnoži sa brojem bodova koji je određen za ovaj podkriterijum - 10 bodova, po formuli: R = (Rn/Rp) x 10 gdje je: R – broj bodova koji je ponuda dobila za ponuđeni prosječni rok isporuke Rn – najniže ponuđeni prosječni rok isporuke Rp – ponuđeni prosječni rok isporuke u ponudi koja je predmet ocjene, 10 -maksimalni broj bodova .
*Garantni rok (G): Osnov za vrednovanje predstavlja ponuđeni prosječni proizvođački garantni rok ispravnih ponuda, gdje najduže ponuđeni prosječni garantni rok dobija maksimalni broj bodova 10. Prosječni proizvođački garantni rok se dobija tako što se saberu svi ponuđeni proizvođački garantni rokovi dati po stavkama iznad zahtijevanog minimalnog garantnog roka i podijele sa ukupnim brojem stavki za konkretnu partiju. Broj bodova za ponude ostalih ponuđača izračunavaju se na način što se ponuđeni prosječni garantni rok ponude koja se boduje podijeli sa najduže ponuđenim prosječnim garantnim rokom i dobijeni količnik pomnoži sa predviđenim brojem bodova za ovaj parametar, po formuli: G = (Gp/Gmax) x 10 G – broj bodova koji je ponuda koja se vrednuje dobila za ponuđeni prosječni garantni rok, Gp – ponuđeni prosječni proizvođački garantni rok ponude koja se boduje Gmax – najduže ponuđeni prosječno proizvođački garantni rok,10 -maksimalni broj bodova .
Navedenu Izmjenu je potrebno izvršiti u tač. 7 Metodologija vrednovanja ponuda u tenderskoj dokumentaciji, br.  0704-426/24-12882/3 od 31.12.2024.g.

III

*U Uslovima za učešće u postupku i zahtjevi u pogledu načina izvršavanja predmeta nabavke, Rok izvršenja Ugovora, dodaje se: Ponuđači su dužni da prosječni rok isporuke unesu u sekciji  KRITERIJUMI, tako da navedeni uslov sada glasi:
Rok isporuke - sukcesivno, po stavkama, u roku koji ne može biti kraći od 30 i duži od 240 dana od dana zaključenja Ugovora. Ponuđači su dužni da u polju ODGOVOR u finansijskom dijelu ponude navedu rok isporuke za svaku stavku u partiji koji ne može biti kraći od 30 i duži od 240 dana od dana zaključenja Ugovora. Ukoliko rokovi isporuke za pojedine stavke budu različiti, izvršiće se izračunavanje prosječnog roka isporuke za datu partiju , na način što će se izvršiti sabiranje svih ponuđenih rokova po stavkama i podijeliti sa ukupnim brojem stavki u jednoj partiji. Prosječni rok isporuke će se vrednovati shodno opisu datom u sekciji Kriterijum, kao rok isporuke za datu partiju. 
Ponuđači su dužni da prosječni rok isporuke unesu u sekciji  KRITERIJUMI.

*U Uslovi za učešće u postupku i zahtjevi u pogledu načina izvršavanja predmeta nabavke, Garantni rok  dodaje se: Ponuđači su dužni da prosječni garantni rok unesu u sekciji  KRITERIJUMI, tako da navedeni uslov sada glasi:
Garantni rok - minimum zahtijevanog garantnog roka je naveden za svaku stavku u specifikaciji. Privredni subjekti su dužni da navedu proizvođački garantni rok za svaku stavku partije na kojoj učestvuju. Stavke sa potvrđenim minimalnim garantnim rokovima dobijaju 0 bodova. Ponuđeni garantni rokovi iznad minimuma će ući u obračun prosjeka garantnih rokova. Ukoliko proizvođački garantni rokovi za pojedine stavke budu različiti, izvršiće se izračunavanje prosječnog garantnog roka za datu partiju, na način što će se izvršiti sabiranje svih ponuđenih proizvođačkih garantnih rokova po stavkama koji su dati iznad zahtijevanog minimalnog garantnog roka i podijeliti sa ukupnim brojem stavki u jednoj partiji. Prosječni proizvođački garantni rok će se vrednovati shodno opisu datom u sekciji Kriterijum, kao garantni rok za datu partiju. Ponuđači su dužni da prosječni garantni rok  unesu u sekciji  KRITERIJUMI.

UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.
Komisija za sprovođenje postupka           

Član komisije za sprovođenje postupka javne nabavke                           ppk Saša Vojinović,s.r.
Član komisije za sprovođenje postupka javne nabavke                         Nikola Vuković, dipl.ecc ,s.r.
Član komisije za sprovođenje postupka javne nabavke                     Natalija Cvetković, dipl. pravnik,s.r 
